

 **R E P U B L I K A H R V A T S K A**

 **POŽEŠKO-SLAVONSKA ŽUPANIJA**

 ŽUPANICA

KLASA: 402-01/22-01/5

URBROJ: 2177-02-22-1

Požega, 09. veljače 2022.

 Na temelju članka 39. Zakona o elektroničkim medijima („Narodne novine“, br. 111/21) (u nastavku teksta: Zakon) i članka 41. Statuta Požeško-slavonske županije („Požeško-slavonski službeni glasnik“, br. 01/13 i 02/18 i 02/21), Županica Požeško-slavonske županije, dana 09. veljače 2022. godine, raspisuje i objavljuje

**J A V N I P O Z I V**

**za financiranje programskih sadržaja elektroničkih medija od interesa**

**za Požeško-slavonsku županiju u 2022. godini**

**I. PREDMET I CILJ JAVNOG POZIVA**

 Predmet ovog Javnog poziva je prikupljanje prijava za financiranje programskih sadržaja elektroničkih medija **od interesa za Požeško-slavonsku županiju u 2022. godini** (u nastavku teksta: Javni poziv).

Elektronički mediji su definirani Zakonom kao audiovizualni programi, radijski programi i elektroničke publikacije.

Pod programskim sadržajima podrazumijevaju se objave od interesa za Požeško-slavonsku županiju koje su izdvojene u tematske cjeline ili pojedinačno.

Pod programskim sadržajem ne podrazumijeva se elektronička publikacija (portal) u cijelosti.

Cilj dodjele financijskih potpora je proizvodnja i objava kvalitetnih programskih sadržaja od interesa za Požeško-slavonsku županiju.

**II. UVJETI ZA PRIJAVU NA JAVNI POZIV**

 Na ovaj Javni poziv mogu se prijaviti nakladnici koji obavljaju djelatnost elektroničkog medija (u nastavku teksta: nakladnici) i koji ispunjavaju sljedeće uvjete:

- imaju sjedište na području Republike Hrvatske

- imaju koncesiju za područje Požeško-slavonske županije ili za područje gradova ili općina

na području Požeško-slavonske županije

- televizijski nakladnici upisani u Knjigu pružatelja medijskih usluga televizije Agencije

za elektroničke medije (AEM) - područje koncesije digitalna regija D2

- radijski nakladnici upisani u Knjigu pružatelja medijskih usluga radija Agencije za elektroničke medije (AEM) - područje koncesije Požeško – slavonske županije ili za područje gradova ili općina na području Požeško-slavonske županije

- elektroničke publikacije upisane u Knjigu pružatelja elektroničkih publikacija koje svojim

sadržajem nisu proizašle iz tiskanih medija, televizije ili radio postaja, a čije je sjedište ili ispostava na području Požeško-slavonske županije, a koje sadržajem pokrivaju i teme s područja Požeško-slavonske županije

- prijavitelj mora biti upisan u odgovarajuću Knjigu pružatelja usluga Agencije za elektroničke medije na dan objave ovoga Javnog poziva.

 Pravo na dodjelu financijskih sredstava ne mogu ostvariti prijavitelji:

- čiji se programski sadržaji financiraju iz sredstava Fonda za poticanje i pluralizam elektroničkih medija, proračuna Europske unije i Državnog proračuna i

- koji su u likvidaciji ili stečajnom postupku

- koji imaju nepodmirenih obveza prema Državnom proračunu

**III. KRITERIJI DODJELE FINANCIJSKIH SREDSTAVA**

Kriteriji za utvrđivanje prednosti za financiranje prijavljenog programskog sadržaja na ovaj Javni poziv su sljedeći:

|  |  |  |
| --- | --- | --- |
| **R.BR**. | **KRITERIJ** | **BROJ BODOVA** |
| 1.  | Kvaliteta, kreativnost, inovativnost, autorski pristup u osmišljavanju programskog sadržaja  | 0 - 10 |
| 2.  | Lokalni karakter programskog sadržaja (praćenje događaja na području Požeško-slavonske županije, usmjerenost na potrebe i interese građana Požeško-slavonske županije i uključenost građana u predložene programske sadržaje  | 0 - 10 |
| 3. | Dinamika objava prijavljenog programskog sadržaja na primarnom mediju te dinamika objava istog ili prilagođenog sadržaja na portalima i društvenim mrežama proizašlih iz primarnih medija prijavitelja | 0 - 10 |
| 4. | Doseg objava pojedinog medija odnosno izvješće Google analytics (za posljednja tri mjeseca), za elektroničke publikacije, broj pratitelja na društvenim mrežama za sve prijavitelje | 0 - 10 |
| 5.  | U k u p n o | 0 - 40 |

 Sukladno Pravilniku Fonda za poticanje pluralizma i raznovrsnost elektroničkih medija, Agencije za elektroničke medije („Narodne novine“, br. 150/13 i 02/17) **dodatno će se vrednovati, s maksimalno 5 (pet) bodova**, sadržaji usmjereni na teme:

* ostvarivanje prava građana na javno informiranje vezano uz teme i događaje s područja Požeško-slavonske županije
* poticanje gospodarskih aktivnosti na području Požeško-slavonske županije
* praćenje demografskih mjera i projekata
* poticanje poljoprivrednog i ruralnog razvoja na području Požeško-slavonske županije
* poticanje kulturne raznolikosti i njegovanje baštine
* razvoj odgoja i obrazovanja, znanosti, umjetnosti i sporta
* promicanje ravnopravnosti spolova
* promocije zdravlja i socijalne uključenosti, posebice starijih osoba, hrvatskih branitelja, osoba s invaliditetom i osoba s posebnim potrebama
* promicanje interesa mladih i uključivanje u javni život
* promicanje interesa nacionalnih manjina na području Požeško-slavonske županije
* poticanje posebnih kulturnih projekata i manifestacija na području Požeško-slavonske županije
* zaštita okoliša i ljudskog zdravlja

Usmjerenost programskog sadržaja na svaku pojedinu od gore izdvojenih tematskih cjelina boduje se s 5 bodova, a ukoliko je sadržaj usmjeren na više njih svaka se tematska cjelina boduje s 5 bodova i bodovi se zbrajaju.

Sveukupni broj ostvarenih bodova čini zbroj bodova ostvarenih ocjenjivanjem po osnovnim kriterijima i bodova ostvarenih dodatnim ocjenjivanjem.

**IV. SADRŽAJ PRIJAVE NA JAVNI POZIV**

Prijava na ovaj Javni poziv treba sadržavati sljedeću dokumentaciju:

1. Obrasce prijave koji moraju biti točno i **u cijelosti popunjeni i ovjereni** i to:

- Obrazac br. 1 (ispunjen u cijelosti, ovjeren pečatom i potpisom osobe ovlaštene za

 zastupanje)

- Obrazac br. 2 (podaci o projektu ili programskom sadržaju koji se prijavljuje na Javni poziv za financiranje programskih sadržaja elektroničkih medija u 2022. godini)

- Obrazac br. 3 (Izjavaispunjena u cijelosti, ovjerena pečatom i potpisom ovlaštene osobe za zastupanje)

1. Ovjereni izvadak iz Upisnika medijskih usluga koji se vodi pri Vijeću za elektroničke medije
2. Potvrda nadležne porezne uprave o nepostojanju duga prema Državnom proračunu
3. Google analytics podaci (samo za elektroničke publikacije)
4. Broj pratitelja na društvenim mrežama (za sve prijavitelje)
5. Istraživanje o gledanosti, odnosno slušanosti.

Obavezni obrasci prijave dostupni su na mrežnoj stranici Požeško-slavonske županije

([www.pszupanija.hr](http://www.pszupanija.hr)).

Obrasci se ispunjavaju isključivo elektroničkim putem**.**

Prijavitelj može na Javni poziv prijaviti 1 (jedan) programski sadržaj.

**V. NAČIN I ROK ZA PREDAJU PRIJAVA**

 Prijava i pripadajuća dokumentacija predaju se poštom preporučeno ili neposredno u pisarnici Požeško-slavonske županije, u roku od 8 (osam) dana od dana objave Javnog poziva na mrežnoj stranici Požeško-slavonske županije ([www.pszupanija.hr](http://www.pszupanija.hr)), u zatvorenoj omotnici, na adresu:

 Požeško-slavonska županija, Županijska 7, 34000 Požega, s naznakom: „Ne otvaraj - Prijava na Javni poziv za financiranje programskih sadržaja elektroničkih medija od posebnog interesa za Požeško-slavonsku županiju u 2022. godini”.

 Rok za dostavu prijava je zaključno **s danom, 18. veljače 2022. godine.**

Prijave na ovaj Javni poziv koje ne budu podnesene u određenom roku, te na način i u obliku kako je propisano ovim Javnim pozivom smatrat će se neprihvatljivim prijavama i neće se uzeti u razmatranje.

Razmatrat će se samo prijave, odnosno programski sadržaji koji su pravodobno prijavljeni te koji u cijelosti zadovoljavanu propisane uvjete iz ovog Javnog poziva.

Zaprimljene prijave s pripadajućom dokumentacijom na ovaj Javni poziv se ne vraćaju.

**VI. REZULTATI JAVNOG POZIVA, PRAVO PRIGOVORA I SKLAPANJE UGOVORA**

Postupak odabira prijavitelja sukladno ovom Javnom pozivu provodi Povjerenstvo za provođenje Javnog poziva za javno prikupljanje prijava za financiranje programskih sadržaja elektroničkih medija (u nastavku teksta: Povjerenstvo) koje imenuje Županica Požeško-slavonske županije.

Rezultati Javnog poziva objavit će se na službenoj mrežnoj stranici Požeško-slavonske županije ([www.pszupanija.hr](http://www.pszupanija.hr)).

Prijavitelji programskih sadržaja imaju pravo prigovora na Zaključak o odabiru, u roku od 8 (osam) dana od dana objave Zaključka o odabiru korisnika potpora na mrežnim stranicama Požeško-slavonske županije ([www.pszpanija.hr](http://www.pszpanija.hr)).

O prigovoru odlučuje Županica Požeško-slavonske županije, u roku od 8 (osam) dana od dana zaprimanja prigovora.

Nakladnici kojima se odobri financiranje programskih sadržaja sklopit će sa Požeško-slavonskom županijom ugovor kojim će se regulirati međusobna prava i obveze.

**VII. NAČIN OBJAVE INFORMACIJA**

Ovaj Javni poziv, propisani obrasci i dokumentacija te sve informacije i promjene vezane uz ovaj Javni poziv, kao i zaključak o odabiru, objavit će se na mrežnoj stranici Požeško-slavonske županija ([www.pszupanija.hr](http://www.pszupanija.hr)).

Dodatne informacije mogu se dobiti u Upravnom odjelu za poslove župana i županijske skupštine, na adresi e-pošte: uredzupana@pszupanija.hr , tel: 034/290-202.

ŽUPANICA

 Antonija Jozić, univ. bacc. oec.